Document ID: 31996R0803

KOMISSION ASETUS (EY) N:o 803/96,
annettu 30 päivänä huhtikuuta 1996,
hedelmä- ja vihannesalalla 1 päivästä 31 päivään toukokuuta 1996 toteutettavista kukkakaaleja koskevista varotoimenpiteistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen ja erityisesti sen 5 ja 155 artiklan,
sekä katsoo, että
18 päivänä toukokuuta 1972 annetun neuvoston asetuksen (ETY) N:o 1035/72 (1), sellaisena kuin se on viimeksi muutettuna asetuksella (EY) N:o 1363/95 (2), 16 artiklan 1 kohdan mukaan kullekin mainitun asetuksen liitteessä II tarkoitetulle tuotteelle on vahvistettava ennen markkinointivuoden alkua perushinta sekä ostohinta; kyseisten määrätyn tuotantokauden aikana korjattujen tuotteiden kaupan pitäminen porrastetaan kukkakaalien osalta toukokuusta seuraavan vuoden huhtikuuhun;
neuvosto ei vielä ole vahvistanut kyseisen tuotteen 1 päivästä toukokuuta 1996 sovellettavaa perushintaa eikä ostohintaa; komission on toteutettava sille perustamissopimuksessa uskottuja tehtäviä hoitaen varotoimenpiteet, jotka ovat välttämättömät yhteisen maatalouspolitiikan jatkuvuuden varmistamiseksi hedelmä- ja vihannesalalla; nämä toimenpiteet toteutetaan varotoimenpiteinä ja ne eivät rajoita neuvoston markkinointivuotta 1996/97 koskevien hintapäätösten soveltamista, ja
kyseisten varotoimenpiteiden mukaisesti olisi varmistettava asetuksen (ETY) N:o 1035/72 15 ja 19 artiklassa säädetyn interventiojärjestelmän jatkuvuus; tätä varten olisi vahvistettava 1 ja 31 päivän toukokuuta väliselle ajanjaksolle määrät, jotka otetaan huomioon määritettäessä hinnat, joita sovelletaan edellä mainittuja interventiotoimenpiteitä toteutettaessa; kyseiset määrät vastaavat komission neuvostolle ehdottaman perushinnan ja ostohinnan tasoa,
ON ANTANUT TÄMÄN ASETUKSEN:
1 artikla
Asetuksen (ETY) N:o 1035/72 15 ja 19 artiklassa säädetyt interventiotoimet toteutetaan kukkakaalien osalta 1 päivästä 31 päivään toukokuuta 1996 soveltaen hintoja, jotka määritetään seuraavien ecuina 100 nettopainokilolta ilmoitettujen määrien perusteella:
TAULUKON PAIKKA
Kyseiset määrät koskevat I laatuluokan pakattuja kukkakaaleja, joihin on jätetty kruununomaisesti osa lehdistä.
Tuotteen pakkauspäällyksestä aiheutuvat kulut eivät sisälly näihin määriin.
2 artikla
Tämä asetus tulee voimaan 1 päivänä toukokuuta 1996.
Tämän asetuksen säännösten soveltaminen ei vaikuta asetuksen (ETY) N:o 1035/72 16 artiklan 1 kohdan mukaisesti tehtyihin neuvoston päätöksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä huhtikuuta 1996.

Labels: 2
3
17
6